มันนี่ทูเดย์
กรุงเทพจับมือศิริราชออกบัตรบีเฟิสต์
15 ต.ค. 2558

กรุงเทพจับมือศิริราชออกบัตรบีเฟิสต์ 
นายทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ เปิดเผยว่า ได้ร่วมกับ คณะแพทยศาสตร์ศิริราชพยาบาล มหาวิทยาลัยมหิดล ออก “บัตรบีเฟิสต์สมาร์ท แรบบิท ศิริราช” โดยทุกครั้งที่มีการสมัครบัตรใหม่ ธนาคารจะบริจาค 100 บาท และค่าธรรมเนียมรายปีที่ได้ทุกปี ธนาคารร่วมบริจาค 50 บาท และทุกยอดการใช้จ่ายผ่านบัตร ธนาคารร่วมบริจาค 0.2% ของยอดใช้จ่ายให้คณะแพทยศาสตร์ศิริราชพยาบาล โดยผู้ถือบัตรสามารถรับสิทธิประโยชน์จากประกันอุบัติเหตุแบบคุ้มค่า ด้วยความคุ้มครองสูงสุดถึง 2 แสนบาท และเบิกค่ารักษาพยาบาลได้สูงสุด 5,000 บาท/ครั้ง ไม่จำกัดจำนวนครั้งต่อปี
วีซ่าใช้ซิกน่าประกันเดินทางผู้ถือบัตร
นายจูเลี่ยน เมงกัล ประธานเจ้าหน้าที่บริหารและผู้จัดการประจำประเทศไทย บริษัท ซิกน่า ประกันภัย เปิดเผยว่า ลูกค้าผู้ถือบัตรวีซ่าแพลทินัม วีซ่าซิกเนเจอร์ และวีซ่าอินฟินิท สามารถลงทะเบียนรับสิทธิความคุ้มครองประกันภัยการเดินทางต่างประเทศจากซิกน่าได้ ซึ่งจะได้รับความคุ้มครองอุบัติเหตุสูงสุดถึง 3.5 ล้านบาท คุ้มครองค่าใช้จ่ายในการรักษาพยาบาลสูงสุด 2 ล้านบาท คุ้มครองความล่าช้าของเที่ยวบิน รวมถึงมีบริการช่วยเหลือฉุกเฉินยามเดินทางทั่วโลกตลอด 24 ชั่วโมงอีกด้วย ทั้งนี้ ไลฟ์สไตล์ของผู้ถือบัตรนิยมการท่องเที่ยวมากขึ้น โดยเฉพาะการท่องเที่ยวต่างประเทศ